

Haridusteaduste Instituut

Alushariduse valdkond

Rakvere kolledž

**RKA6152.RK PRAKTIKA LASTEASUTUSES III**

**JUHEND**

Alushariduse pedagoogi eriala bakalaureuseõppe üliõpilastele

**Praktika mitmekeelset õpet rakendavas koolieelses lasteasutuses**

Praktika aeg: tsükliõpe 29. jaanuar - 13. aprill 2018

Vastutav õppejõud: Tiia Õun – tiia.oun@tlu.ee

**SISUKORD**

1. Praktika eesmärk ja sisu .................................................................................. 3

2. Osapoolte ülesanded ja vastutus ...................................................................... 4

3. Praktika ülesannete kirjeldus ja hindamine ...................................................... 7

Lisad ..................................................................................................................... 9

**1. PRAKTIKA EESMÄRK**

**Praktika eesmärk ja õpiväljundid**

Praktika eesmärgiks onluua võimalused tutvumiseks eesti keele kui teise keele või mitmekeelse õppe võimalustega ja erinevate kodukeeltega laste õppe- ja kasvatustegevuste korraldusega koolieelses lasteasutuses; rakendada eesti keele kui teise keele või mitmekeelse õpetamise meetodeid (sh keelekümblus) ja tutvuda laste keelelise arengu jälgimise põhimõtetega.

Praktika tulemusena üliõpilane:

oskab analüüsida õpetaja poolt läbiviidud õppe- ja kasvatustegevust; oskab kavandada, läbi viia ja analüüsida õppe- ja kasvatustegevust, arvestades rühma eripära, õppekava eesmärke ning ainevaldkondade vahelist lõimingut; oskab valida lähtuvalt eesmärkidest õpetamiseks ja õppimiseks sobivaid meetodeid, kasutades teemakohast kirjandust ja eesti keele kui teise keele õppe (lasteaia keelekümbluses sobilikke) vahendeid; oskab analüüsida eesti keele kui teise keele või mitmekeelseks õppeks loodud keskkonda ja vahendeid; on tutvunud lapsevanemate rolliga lapse keeleõppe protsessis sh/ ka keelekümblusrühmas; oskab luua lastele vaimselt ja emotsionaalselt turvalise, heaolu, arengut toetava koostöise õpikeskkonna, lähtudes õppijate vajadustest ja õpieesmärkidest; oskab rakendada keele õppimist toetavaid pedagoogilisivõtteid ja eakohaseid mänge; oskab koostada ülevaate mitmekeelse/keelekümblusrühma laste keelelise arengu jälgimise põhimõtetest; oskab hinnata ja reflekteerida oma tööd praktika lasteasutuses.

**Korraldus ja sisu**

Praktikal toimuvad ülikoolipoolsed seminarid järgnevatel aegadel.

|  |
| --- |
| Tsükliõpe |
| Algusseminar - kogu rühmale18. jaan 8.15 – 9.45 ruum 1 – 2 L.TuulingPraktika arvestus 15. mai 8.15 – 9.45  |

**Praktika arvestus**

Praktika arvestuseks tuleb esitada praktika õpimapp eDidaktikumi keskkonnas. Tähtaeg:

Tsükliõpe – 10. mai 2018

|  |  |  |
| --- | --- | --- |
| Nr | Üliõpilase poolt koostatud materjalid | Alus |
| 1. | Praktika tegevuskava | Lisa 1 |
| 2. | Õpetaja õppe- ja kasvatustegevuse analüüs (1 analüüs) | Lisa 2 |
| 3. | Õppe- ja kasvatustegevuse kava | Lisa 3 |
| 4. | Läbiviidud õppe- ja kasvatustegevuste analüüs | Lisa 4 |
| 5. | Ülevaade laste keelelise arengu jälgimise põhimõtetest ja lastevanemate rollist (lähtuda lasteaia dokumentatsioonist) |  |
| 6. | Õpikeskkonna ja õppevahendite analüüs | Lisa 5 |
| 7. | Õppemängu või õppevahendi koostamine | Lisa 6 |
| 8. | Üliõpilase eneseanalüüs | Lisa 7 |
| 9. | Lasteaiapoolse juhendava õpetaja tagasiside | Lisa 8 |

**2. OSAPOOLTE ÜLESANDED JA VASTUTUS**

Praktika toimub tööpäevadel kell 8.00-13.30 või 13.30-17.30, soovitavalt kolmel hommikupoolikul ja kahel õhtupoolikul. Esimesel päeval tuleb praktikant lasteaeda kell 9.00 kui ei ole kokku lepitud teisiti. Praktikalt puududa saab mõjuva põhjusega (arstitõend), kõik puudutud päevad tuleb järele teha.

**Üliõpilane**

- Laseb enne praktika algust endale perearsti poolt väljastada tervisetõendi;

- registreerub akadeemilises kalendris ettenähtud ajal praktikale ÕIS-is;

- osaleb kõikidel infokogunemistel, mis korraldatakse praktika juhendajate või koordinaatorite poolt;

- tutvub praktika juhendmaterjalide ja ülesannetega ning praktika hea tavaga, mida tutvustatakse praktika algusseminaril;

- sooritab praktikat kindlaks määratud praktikaasutuses, määratud praktikapäevadel/praktikaperioodil;

- kooskõlastab õpetajaga praktika tegevuskava ja tegevused edasisteks praktikapäevadeks ja/või praktikaperioodiks;

- valmistub praktikaks, töötades läbi teemakohase kirjanduse ja tutvub ülesannetega;

- praktikal olles täidab ülesandeid, mis on toodud ära kursuseprogrammis/praktikajuhendis;

- teatab viivitamatult praktikat juhendavale õpetajale, praktikarühma juhile ja õpetajakoolituse praktika koordinaatorile, kui ta haigestub või ei jõua mõnel muul põhjusel õigeaegselt praktikale;

- täidab regulaarselt praktikaülesannetega seotud aruandlust, laeb ülesannete sooritused kokkulepitud tähtaegadeks jooksvalt üles juhendava õppejõu poolt loodud grupi keskkonda;

- täidab ülesandeid koostöös samas praktikaasutuses praktikat sooritavate üliõpilastega;

- osaleb praktika juhendavate õppejõudude korraldataval praktika seminaridel, millest võtavad võimalusel osa ka üliõpilaste juhendajad praktikaasutusest.

**Praktika vastutav õppejõud**

- Teab üldkorraldust ja teiste osapoolte ülesandeid;

- vastustab konkreetse praktika kursuseprogrammi, juhendi ja ülesannete koostamise eest, tehes koostööd teiste sama praktikat juhendavate õppejõududega ning kaasates juhendajaid õpetajaid praktikaasutustest;

- laeb enne semestri algust ÕISi üles vastava praktika kursuseprogrammi;

- teeb eelkokkulepped praktikaasutustega üliõpilaste praktika sooritamiseks;

- esitab õpetajakoolituse praktika koordinaatorile kindlaksmääratud tähtajaks praktikale minevate üliõpilaste nimekirja;

- loob e-keskkonnas vastava praktika grupi, kuhu laeb üles praktika juhendmaterjalid ja ülesanded ;

- vastutab konkreetse praktika algus- ja lõppseminaride läbiviimise eest, tehes koostööd teiste praktikat juhendavate õppejõududega ja juhendajatega praktikaasutustest;

- aitab lahendada praktika käigus tekkinud probleeme;

- analüüsib praktika tulemusi ja teeb neist kokkuvõtteid;

- korraldab ise ja osaleb erialastel praktika-alastel nõupidamistel ja seminaridel, kogub ettepanekuid praktika parendamiseks.

**Praktikat juhendav õppejõud**

- Teab üldkorraldust ja teiste osapoolte ülesandeid;

- osaleb praktika arendustegevuses, konkreetse praktika kursuseprogrammi, juhendi ja ülesannete koostamisel, teeb ettepanekuid;

- teeb praktikate osas eelkokkulepped praktikaasutustega praktikate sooritamiseks (juhul kui praktikat juhendavad mitu õppejõudu, teeb seda praktika vastutav õppejõud);

- esitab õpetajakoolituse praktika koordinaatorile kindlaksmääratud tähtajaks praktikale siirduvate üliõpilaste kohta esildise (juhul kui praktikat juhendavad mitu õppejõudu, teeb seda praktika vastutav õppejõud);

- osaleb praktika vastutava õppejõu poolt korraldataval sissejuhataval ja lõppseminaril;

- annab praktikarühma üliõpilastele tagasisidet, suunab ja toetab üliõpilaste eneseanalüüsi;

- nõustab vajadusel juhendajaid praktikaasutuses.

- viib praktika lõppedes oma praktikarühma üliõpilastega läbi lõppseminari ja vajadusel vaheseminare;

- hindab üliõpilase praktika sooritamist lähtuvalt hindamiskriteeriumidest ja juhendava õpetaja poolt antud tagasisidest;

- aitab lahendada praktika käigus tekkinud probleeme;

- osaleb praktika-alastel nõupidamistel ja seminaridel, teeb ettepanekuid õpetajakoolituse praktikate paremaks korraldamiseks.

**Praktikat juhendav õpetaja**

- Tutvub enne praktika algust praktikaasutusse saadetud praktika ülesannetega ja praktika hindamiskriteeriumitega;

- osaleb võimalusel seminaril ülikoolis;

- osaleb üliõpilase tegevuskava koostamisel/täpsustamisel;

- tutvustab üliõpilasele rühma õppe- ja kasvatustegevuse dokumente ning õppematerjale;

- tutvustab üliõpilasele rühma, toetab teda lastega suhtlemisel ja praktikaülesannete raames läbi viidavates õppe- ja kasvatustegevustes;

- vaatleb ja tagasisidestab üliõpilase läbiviidud tunniosi või tunde (õppetegevusi);

- suunab ja toetab üliõpilase eneseanalüüsi;

- tagasisidestab ja annab hinnangu üliõpilase tööle;

- kinnitab allkirjaga üliõpilase hinnangu lehe;

- täidab TLÜ poolt saadetud tagasisidelehe, soovi korral teeb ettepanekuid praktika paremaks korraldamiseks.

**Õpetajakoolituse praktika koordinaator (Merle Vallner)**

- Koordineerib praktika üldkorraldust;

- kogub üliõpilastelt info juhendajate kohta praktikaasutuses, mille põhjal:

o registreerib juhendajad õpetajad Maksu- ja Tolliameti tööhõiveregistris,

o saadab praktikaasutustesse praktikale suunamiskirjad ja töötasulehed.

**3. PRAKTIKA ÜLESANNETE KIRJELDUS JA HINDAMINE**

**1. Praktika tegevuskava**

Üliõpilane koostab koostöös juhendava õpetajaga praktika perioodiks tegevuskava. Tegevuskava peab sisaldama praktika ülesannete täitmise ja iseseisva töö ajalist jaotust. Peale praktika lõppu teeb üliõpilane tegevustest kokkuvõtte (Lisa 1). Hindamiskriteeriumid:Tegevuskava sisaldab kõiki praktika ülesandeid. Tegevuskava on juhendajatega kooskõlastatud.Tegevuskava kokkuvõte sisaldab ülevaadet kõigist praktikaga seotud tegevustest.

**2. Õpetaja õppe- ja kasvatustegevuse analüüs**

Üliõpilane vaatleb ja analüüsib ühte õpetaja(te) poolt läbiviidud õppe- ja kasvatustegevust võttes aluseks tegevuse vaatluse hindamise kriteeriumid. Hindamiskriteeriumid:Üliõpilane lähtub analüüsi koostades õpitust. Analüüsi koostamisel kasutab erialast terminoloogiat. Analüüs on sidus ja loogiline ning selles eristub üliõpilase endapoolne hinnang ja ettepanekud tegevusele.

**3. Õppe- ja kasvatustegevuse kavad**

Üliõpilane viib praktika perioodil läbi ühe lõimitud õppe- ja kasvastustegevuse või tegevuse osa vastavalt kokkuleppele rühmaõpetajaga. Eelnevalt koostab üliõpilane läbiviidavate õppe- ja kasvatustegevuse kava lähtudes etteantud vormist. Kava arutab üliõpilane läbi juhendava õpetajaga, kes selle ka enne tegevust kooskõlastab. Kava esitab üliõpilane õpimapis.

Hindamiskriteeriumid: Õppe- ja kasvatustegevuste kava vastab nõuetele ning õppe- ja kasvatustegevuse hindamise kriteeriumitele.

**4. Läbiviidud õppe- ja kasvatustegevuste analüüs**

Üliõpilane viib läbi kavandatud õppe- ja kasvatustegevuse ning analüüsib oma tegevuse tulemuslikkust õppe- ja kasvatustegevuse analüüsimise vormi alusel. Üliõpilane esitab mapis kahe tegevuse analüüsid vastavalt vormile.

Hindamiskriteeriumid: Õppe- ja kasvatustegevuste läbiviimine on analüüsitud vastavalt õppe- ja kasvatustegevuse hindamise kriteeriumitele.

**5. Ülevaade mitmekeelse/keelekümblusrühma laste keelelise arengu jälgimise põhimõtetest ja lastevanemate kui koostööpartnerite rollist**

Üliõpilane koostab ülevaate mitmekeelse/ keelekümblusrühma laste keelelise arengu jälgimise põhimõtetest ja lastevanemate rollist koostööpartnerina (kuidas õpetajad seda rolli vanemale on selgitanud, missugust koostööd tehakse, kuivõrd intensiivselt infot vahetatakse) lähtudes lasteasutuse dokumentatsioonist.

Hindamiskriteeriumid: Analüüs hõlmab nii laste keelelise arengu jälgimise põhimõtteid ja ülevaadet lastevanemate kui koostööpartnerite rollist, üliõpilane on esitanud analüüsis asjakohaseid näiteid ja põhjendanud oma hinnanguid.

**6. Laste keelelise arengu toetamiseks loodud õpikeskkonna ja õppevahendite analüüs**

Üliõpilane analüüsib rühmas laste keelelise arengu toetamiseks loodud õpikeskkonda ja õppevahendeid.

Hindamiskriteeriumid: Analüüs hõlmab nii keskkonda kui õppevahendeid, üliõpilane on esitanud analüüsis asjakohaseid näiteid ja põhjendanud oma hinnanguid.

**7. Mitmekeelse õppe tegevuseks õppemängu või õppevahendi koostamine**

Üliõpilane koostab mitmekeelse õppe tegevuseks õppemängu või õppevahendi. Hindamiskriteeriumid: Üliõpilane on koostanud lastele eakohase ja didaktiliselt põhjendatud õppevahendi.

**8. Üliõpilase eneseanalüüs**

Üliõpilane koostab praktika käigus eneseanalüüsi, lähtudes oma ootustest praktikale ja hinnates oma tugevaid ning arendamist vajavaid aspekte ning enda tegevust õpetajana. Samuti hindab enda pedagoogilisi kompetentse kutsestandardist lähtuvalt. Hindamiskriteeriumid:Eneseanalüüs sisaldab kõiki nõutud komponente.

**9. Juhendaja hinnang üliõpilasele**

Lasteaiapoolne juhendav õpetaja annab tagasiside üliõpilase praktikale.

**LISAD**

Lisa 1 Praktika tegevuskava

**Praktika tegevuskava**

Üliõpilase nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Kuupäev | Praktika lasteasutus, kavandatud tegevus | Märkused |
| I nädal |  |
|  |  |  |
|  |  |  |
|  |  |  |
|  |  |  |
|  |  |  |
| II nädal |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| Kokkuvõte tegevuskava täitmisest |
|  |

Lisa 2 Õpetaja õppe- ja kasvatustegevuse analüüs

**Õpetaja poolt läbiviidud õppe- ja kasvatustegevuse analüüs**

Kuupäev:

Laste vanus:

Laste arv:

Õpetaja:

Teema:

Tegevuse eesmärgid:

Analüüs:

Kuidas toimus eesmärkide täitmine?

Milline oli tegevuse seos nädala/kuu eesmärkidega?

Kuidas olid kaasatud rühma teised töötajad? Kas ja kuidas toimus meeskonnatöö tegevuse läbiviimisel?

Kuidas toimus erinevate õppe- ja kasvatustegevuse valdkondade lõimimine?

Milline oli tegevuse ülesehitus ja kas see oli lastele sobiv?

Milline oli kasutatud õppemeetodite ja -vahendite sobivus lastele?

Milline oli laste kaasatus, huvi, millised olid mängulise, aktiivse õppimise ja valikute tegemise võimalused?

Kuidas toimus laste motiveerimine, tunnustamine, innustamine?

Mida lapsed õppisid? Milline oli seos õpetaja püstitatud eesmärkidega?

Milline oli õpetaja kõne ja suhtlemine lastega?

Milline on Teie poolne üldine hinnang tegevusele?

Lisa 3 Õppe- ja kasvatustegevuse kava

**Õppe- ja kasvatustegevuse kava**

Kooskõlastatud Nimi (juhendaja)

|  |  |  |
| --- | --- | --- |
| Kuupäev: | Laste vanus: Laste arv: | Üliõpilane: |
| Teema: |
| Eesmärgid |
| Üldoskused: |
| Mina ja keskkond: |
| Keel ja kõne: |
| Matemaatika: |
| Kunst: |
| Liikumine: |
| Muusika: |

**Tegevuse käik**

|  |  |  |
| --- | --- | --- |
| Tegevuse osad | Õpetaja tegevus, käsitletavad alateemad, olulisemad mõisted, küsimused, kasutatavad meetodid, võtted | Vahendid |
| I Sisse-juhatus |  |  |
| IIPõhiosa |  |  |
| IIILõpetav osa |  |  |

Lisa 4 Läbiviidud õppe- ja kasvatustegevuse analüüs

**Õppe- ja kasvatustegevuse läbiviimise analüüs**

|  |  |  |
| --- | --- | --- |
| Kuupäev: | Laste vanus: Laste arv: | Üliõpilane: |
| Teema: |

|  |
| --- |
| Analüüsi aspektid:1) eesmärkide täitmine;2) erinevate valdkondade lõimimine, laste keelelise arengu toetamine3) tegevuse sisukus, kasutatud õppemeetodite sobivus, vahendite asjakohasus, keeleõppe vahendite kasutamine,4) laste kaasatus, huvi, mängulise, aktiivse õppimise ja valikute tegemise võimalused;5) laste motiveerimine, tunnustamine, innustamine, meeleolu loomine,6) üliõpilase keelekasutus, probleemilahendusoskused, meeskonnaliikmete kaasamine7) Hinnang - mis õnnestus hästi? Mida muuta ja täiendada? |
| Üliõpilase analüüs |
| Juhendaja tagasiside ja ettepanekud |

**Lisa 5 Laste keelelise arengu toetamiseks loodud õpikeskkonna ja õppevahendite analüüs**

Analüüsige järgnevaid punkte laste keelelise arengu toetamisest lähtuvalt

1.Kes on loonud õpikeskkonna? Missugune on laste roll rühma õpikeskkonna kujundamisel?

2. Mis on praktikarühma õpikeskkonna kujundamise põhimõtted?

3. Millisel viisil on praktikarühmas õppevahendid lastele kättesaadavaks tehtud? (Näiteks võib olla tegemist õpikeskuste praktiseerimisega teemade järgi, mis vahelduvad/ õpikeskused rühmas kasutatavate keelte järgi, mis omakorda temaatiliselt jaotatud vm)

5. Millised võimalused on loodud mängudeks, mis toetavad laste keelelist arengut? (Nt vabamängud, õppemängud, lauamängud, rollimängud jm)

6. Kirjeldage, kuidas toetab õpikeskkond õpetaja poolt kavandatud õppe- ja kasvatustegevusi?

7. Kuidas peegeldab laste vabamäng laste teise keele õppimist?

Lisa 6 Eesti keele kui teise keele õppe tegevuseks õppemängu või õppevahendi koostamine

**Õppemängu või õppevahendi juhend**

Nimetus:

Eesmärk:

1. Laps teab ...

2. Laps oskab ....

3. Jne

Lapse vanus:

Kirjeldus:

Kasutamise juhend:

Millistes tegevustes ja mängudes saab vahendit kasutada?

Pilt õppevahendist

Lisa 7 Üliõpilase eneseanalüüs

**Eneseanalüüs**

Millised olid minu ootused praktikale ja milliseid uusi teadmisi ja kogemusi soovisin saada praktikal?

Kuidas minu ootused praktikale täitusid?

3. Millised olid minu tugevamad küljed, olulisemad oskused laste arengu toetajana ning tegevuse/mängu juhendajana?

4. Millised on minu arenguvajadused läbitud praktikast lähtuvalt?

5. Millised praktikaülesanded osutusid mulle rasketeks? Miks?

KUTSESTANDARDI KOMPETENTSIDE ANALÜÜS

|  |  |
| --- | --- |
| B.2.3 | Õppimise ja arengu toetamine |
| 1. | Oskan tuua näiteid õppijate kui subjektide toetamisest nende individuaalsete õpieesmärkide sõnastamisel ja analüüsida nende saavutamise võimalusi õppeprotsessis. | Kas võite öelda, et õpetate lähtudes õppija eripärast, seatud eesmärkidest ja lõimingust? Kuidas olete lastele individuaalseid õpieesmärke seadnud? Kuidas olete õppekasvatustegevustes individualiseerimist kasutanud? Põhjendage.Tooge näiteid. |
| 5. | Oskan tuua näite ühe rühma süstemaatilise jälgimise kohta, tuues välja järeldused õppijate arengu ja motivatsiooni kohta. | Kirjeldage kuidas olete rühma süstemaatiliselt jälginud, läbi milliste tegevuste olete püüdnud selgitada välja laste arengut ja motivatsiooni,kuidas olete uurinud laste huvisid? |
| 6. | Oskan kirjeldada õppijate erinevuste ja erivajadustega arvestamist oma töös. | Kui hästi suudate märgata ning arvestada õppijate erinevusi ja erivajadusi (nt õpistiilid, andekus, õpiraskused, kultuurilised eripärad)? Kas olete õpilase arengu toetamiseks kaasanud juhendajat, tugispetsialiste ja lapsevanemaid? Kirjeldage vähemalt üht juhtumit. |
| 8. | Oskan kirjeldada oma rolli õpetajana õpilaste motiveerimisel. | Kirjeldage, kuidas motiveerite lapsi. Kas oskate pakkuda elulisi jõukohaseid õpiülesandeid? Kuidas on selline lähenemine aidanud tagada eduelamuse igale õppijale? |
| 9. | Oskan tuua näiteid õppija arendamise kohta koostöös kolleegidega. | Kuidas olete koostöös õpetajaga, õpetaja abi või assistendiga toetanud ühe lapse arengut /individualiseerinud vm. Tooge näide. |
| 10. | Oskan järgida hindamist käsitlevaid regulatsioone, oskan analüüsida vähemalt kolme töös kasutatavat tagasiside ja hindamise viisi. | Milliseid hindamise regulatsioone teate (laste arengu hindamine, õpetaja töö hindamine) millega olete praktikal kokku puutunud? Nimetage tagasiside / hindamise viise, mida olete kasutanud ja andke neile hinnang, et kas need oleid tulemuslikud teie arvates. |
| 12. | Oskan tuua näite positiivse hoiaku kujundamisestõppeprotsessis; oskan tuua näite ennastjuhtiva õppija kujunemise toetamisest. | Kuidas kujundate lastel poitiivseid hoiakuid õppimiseks? Kuidas toetada laste huvi? Tooge näide, kuidas suunate lapsi endale eesmärke püstitama ja enda tegevust analüüsima. |

Lisa 8 Juhendava õpetaja hinnang

**HINNANG PRAKTIKALE KOOLIEELSEST LASTEASUTUSEST**

Üliõpilane: ……………………………………..

|  |
| --- |
| Hinnang |
| Üliõpilase tugevused praktikal olid: |
| Üliõpilase edasised arenguvõimalused on: |
| Kokkuvõte üliõpilase tegevusele |

Juhendaja soovitus - üliõpilase praktika hinnata:

arvestatud **𑂽**

mittearvestatud**𑂽**

Koostaja nimi: ..........................................

Allkiri: .....................................................

Kuupäev: .................................................